ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
കോവിഡ്-19 പ്രതിരോധ കുത്തിവയ്പ്: പുതിയ വിവരങ്ങൾ
സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകിയത് 38.54 കോടിയിലധികം വാക്സിൻ ഡോസുകൾ
ഉപയോഗിക്കാത്ത 1.73 കോടിയിലധികം ഡോസ് സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്. ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 38.54 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
ഇതിൽ പാഴായതുൾപ്പെടെ 36,80,68,124 ഡോസാണ് മൊത്തം ഉപഭോഗമായി കണക്കാക്കുന്നത് .
ഉപയോഗിക്കാത്ത 1.73 കോടിയിലധികം  വാക്സിൻ ഡോസുകൾ സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇനിയും ബാക്കിയുണ്ട്.
(
ആരോഗ്യ, കുടുംബക്ഷേമ മന്ത്രാലയം
നീറ്റ് പിജിയോഗ്യതാമാര്ക്കില് 6 ശതമാനത്തിന്റെകുറവു വരുത്തുന്നതിന് അനുമതി
നാഷണല് എലിജിബിലിറ്റികം എന്ട്രന്സ് ടെസ്റ്റിന്റെ  അടിസ്ഥാനത്തില് 2019- 20 ലെ മെഡിക്കല്, ഡെന്റല് ബിരുദാനന്തര ബിരുദകോഴ്സുകള്ക്ക് പ്രവേശനം നല്കുന്നതിനുള്ളകട്ട്ഓഫ് മാര്ക്കില് 6 ശതമാനത്തിന്റെകുറവു വരുത്താന് കേന്ദ്ര ആരോഗ്യ മന്ത്രാലയം തീരുമാനിച്ചു. മെഡിക്കല് കൗണ്സില്ഓഫ് ഇന്ത്യ ഭരണസമിതിയുമായിനടത്തിയ ചര്ച്ചയെത്തുടര്ന്നാണ് ഗവണ്മെന്റ് ഈ തീരുമാനം കൈക്കൊണ്ടത്.
(പുതിയതീരുമാന പ്രകാരം2019- 20 ലെ ബിരുദാനന്തര ബിരുദകോഴ്സുകള്ക്ക്പ്രവേശന പരീക്ഷയില് ജനറല്വിഭാഗത്തില്കുറഞ്ഞത് 44 ശതമാനം മാര്ക്കും ഭിന്നശേഷിവിഭാഗത്തില്39 ശതമാനം മാര്ക്കും, പട്ടികജാതി, പട്ടികവര്ഗ്ഗം, മറ്റു പിന്നാക്ക വിഭാഗങ്ങള് എന്നിവയില് 34 ശതമാനം മാര്ക്കും നേടിയവര്പ്രവേശനത്തിന് അര്ഹരാണ്.
പുതുക്കിയയോഗ്യതാമാര്ക്കിനനുസരിച്ച് വിദ്യാര്ത്ഥികള്ക്ക് പ്രവേശനം നല്കാന് ആവശ്യമായ നടപടികള് സ്വീകരിക്കാന് കേന്ദ്ര ആരോഗ്യ-കുടുംബക്ഷേമ മന്ത്രാലയംഎല്ലാ സംസ്ഥാനങ്ങള്ക്കും നിര്ദ്ദേശം നല്കി.
AM MRD- 272
പ്രധാനമന്ത്രിയുടെ ഓഫീസ്
എംഎസ്എംഇകൾ ഒരു ലക്ഷം തൊഴിലവസരങ്ങൾ സൃഷ്ടിച്ചതിനെ പ്രധാനമന്ത്രി മണിപ്പൂരിനെ അഭിനന്ദിച്ചു
മണിപ്പൂരിൽ എംഎസ്എംഇകൾ ഒരു ലക്ഷം തൊഴിലവസരങ്ങൾ സൃഷ്ടിച്ചതിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
മണിപ്പൂർ മുഖ്യമന്ത്രി ശ്രീ എൻ ബിരേൻ സിംഗിന്റെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
"നന്നായി മണിപ്പൂർ! സംസ്ഥാനത്തിന്റെ പുരോഗതിക്ക് വേണ്ടി എംഎസ്എംഇ മേഖലയുടെ ശക്തി പ്രയോജനപ്പെടുത്തുന്നതിനുള്ള നല്ല പ്രവർത്തനം തുടരുക."
(
പ്രധാനമന്ത്രിയുടെ ഓഫീസ്
പുതിയ പ്രതിരോധ ഓഫീസ് സമുച്ചയങ്ങൾ പ്രധാനമന്ത്രി സെപ്റ്റംബർ 16 ന് കസ്തൂർബാ ഗാന്ധി മാർഗിലും ആഫ്രിക്ക അവന്യൂവിലും ഉദ്ഘാടനം ചെയ്യും
പ്രധാനമന്ത്രി ശ്രീ നരേന്ദ്ര മോദി 2021 സെപ്റ്റംബർ 16 ന് രാവിലെ 11 മണിക്ക് പുതിയ പ്രതിരോധ ഓഫീസ് സമുച്ചയങ്ങൾ ന്യൂ ഡൽഹിയിലെ കസ്തൂർബാ ഗാന്ധി മാർഗിലും ആഫ്രിക്ക അവന്യൂവിലും ഉദ്ഘാടനം ചെയ്യും
ആഫ്രിക്ക അവന്യൂവിലെ ഡിഫൻസ് ഓഫീസ് കോംപ്ലക്സ് സന്ദർശിക്കുന്ന അദ്ദേഹം കരസേന, നാവികസേന, വ്യോമസേന, സിവിലിയൻ ഉദ്യോഗസ്ഥർ എന്നിവരുമായി സംവദിക്കുകയും ചെയ്യും. തുടർന്ന്
അദ്ദേഹം സമ്മേളനത്തെ അഭിസംബോധനയും ചെയ്യും.
പുതിയ പ്രതിരോധ ഓഫീസ് സമുച്ചയങ്ങളെക്കുറിച്ച് :
പുതിയ പ്രതിരോധ ഓഫീസ് സമുച്ചയങ്ങളിൽ കരസേനയും , നാവികസേനയും വ്യോമസേനയും ഉൾപ്പെടെ പ്രതിരോധ മന്ത്രാലയത്തിൽ നിന്നും സായുധസേനയിൽ നിന്നും ഏകദേശം 7,000 ഉദ്യോഗസ്ഥരെ ഉൾക്കൊള്ളാൻ കഴിയും. കെട്ടിടങ്ങൾ ആധുനികവും സുരക്ഷിതവും പ്രവർത്തനപരവുമായ ഇടങ്ങൾ നൽകും. കെട്ടിട നിർമ്മാണ പ്രവർത്തനങ്ങൾ നിയന്ത്രിക്കുന്നതിനായി ഒരു സംയോജിത കമാൻഡ് ആൻഡ് കൺട്രോൾ സെന്റർ സ്ഥാപിച്ചിട്ടുണ്ട്, അതോടൊപ്പം രണ്ട് കെട്ടിടങ്ങളുടെയും സുരക്ഷയും നിരീക്ഷണവും ഇതിന്റെ കീഴിലായിരിക്കും .
സമഗ്രമായ സുരക്ഷാ മാനേജ്മെന്റ് നടപടികളോടെ അത്യാധുനികവും ഊർജ്ജ കാര്യക്ഷമവുമാണ് പുതിയ പ്രതിരോധ ഓഫീസ് സമുച്ചയങ്ങൾ. എൽജിഎസ്എഫ്  എന്നറിയപ്പെടുന്ന പുതിയതും സുസ്ഥിരവുമായ നിർമ്മാണ സാങ്കേതികവിദ്യയുടെ ഉപയോഗമാണ് ഈ കെട്ടിടങ്ങളുടെ സവിശേഷതകളിൽ ഒന്ന്, ഇത് പരമ്പരാഗത ആർസിസി നിർമ്മാണത്തിന്റെ കാര്യത്തിൽ നിർമ്മാണ സമയം 24-30 മാസത്തിൽ നിന്ന് കുറയ്ക്കുന്നു. ഈ കെട്ടിടങ്ങൾ വിഭവശേഷിയുള്ള ഹരിത സാങ്കേതികവിദ്യ ഉപയോഗിക്കുകയും പരിസ്ഥിതി സൗഹൃദ രീതികൾ പ്രോത്സാഹിപ്പിക്കുകയും ചെയ്യുന്നു.
ഉദ്ഘാടന ചടങ്ങിൽ പ്രതിരോധ മന്ത്രി, ഭവന, നഗരകാര്യ മന്ത്രി, പ്രതിരോധ സഹമന്ത്രി , ഭാവന നിർമ്മാണ , നഗരകാര്യ സഹമന്ത്രി, , ചീഫ് ഓഫ് ഡിഫൻസ് സ്റ്റാഫ്, സായുധ സേന മേധാവികൾ എന്നിവർ പങ്കെടുക്കും.
(
പ്രധാനമന്ത്രിയുടെ ഓഫീസ്
അടല് തുരങ്കം പ്രധാനമന്ത്രി ശ്രീ നരേന്ദ്രമോദി ഉദ്ഘാടനം ചെയ്യും
പ്രധാനമന്ത്രി ശ്രീ. നരേന്ദ്ര മോദി ശനിയാഴ്ച  രാവിലെ 10 ന് റോഹ്തങ്ങിലെ അടല് തുരങ്കം ഉദ്ഘാടനം ചെയ്യും.
ലോകത്തിലെ ഏറ്റവും നീളം കൂടിയ ഹൈവേ ടണലാണ് അടല് ടണല്. റോഹ്തങ്ങില് സ്ഥിതി ചെയ്യുന്ന 9.02 കിലോ മീറ്റര് നീളമുള്ള അടല് ടണല് മണാലിയെ ലഹൗള് സ്പിതി താഴ്വരയുമായി വര്ഷത്തിലുടനീളം ബന്ധിപ്പിക്കുന്നു. നേരത്തെ കനത്ത മഞ്ഞ് വീഴ്ച കാരണം വര്ഷത്തില് ആറ് മാസം ഈ താഴ്വരയിലേക്കുള്ള യാത്ര റദ്ദാക്കിയിരുന്നു. ടണല് വരുന്നതോടെ ഇതിന് ശാശ്വത പരിഹാരമാകും.
സമുദ്ര നിരപ്പില് നിന്ന് 3000 മീറ്റര് ഉയരത്തിലുള്ള  ഹിമാലയത്തിലെ പീര് പഞ്ചാല് റേഞ്ചില് ഏറ്റവും നവീനമായ സാങ്കേതിക വിദ്യ ഉപയോഗിച്ചാണ് തുരങ്കം നിര്മിച്ചത്.
തുരങ്കം യാഥാര്ത്ഥ്യമാകുന്നതോടെ മണാലി-ലേ റോഡ് ദൂരം 46 കിലോമീറ്ററും യാത്രാ സമയം 4-5 മണിക്കൂറും കുറയും.
അടല് ടണലിന്റെ ദക്ഷിണ പ്രവേശനകവാടം മണാലിയില് നിന്ന് 25 കിലോമീറ്റര് ദൂരെ 3060 മീറ്റര് ഉയരത്തിലാണ് സ്ഥിതിചെയ്യുന്നത്. വടക്ക് ഭാഗത്തെ പ്രവേശനകവാടം ലഹൗല് താഴ് വരയിലുള്ള സിസ്സുവിലെ ടെലിംഗ് ഗ്രാമത്തില് 3071 മീറ്റര് ഉയരത്തിലാണ് സ്ഥാപിച്ചിട്ടുള്ളത്.
കുതിര ലാടത്തിന്റെ ആകൃതിയിലുള്ള തുരങ്കത്തിന് എട്ട് കിലോ മീറ്റര് ദൈര്ഘ്യമുള്ള സിംഗിള് ട്യൂബ് ഇരട്ട പാതയാണുള്ളത്. ഇതിന് 5.525 മീറ്റര് ഓവര്ഹെഡ് ക്ലിയറന്സുണ്ട്.
10.5 മീറ്റര് വീതിയുള്ള തുരങ്കത്തിന് 3.6x2.25 മീറ്റര് ദൈര്ഘ്യത്തില് നിര്മിച്ച പുറത്തേക്കുള്ള ഫയര് പ്രൂഫ് സുരക്ഷാപാതയുണ്ട്.
അടല് ടണല് പ്രതിദിനം 3000 കാറുകള്ക്കും മണിക്കൂറില് പരമാവധി 80 കിലോമീറ്റര് വേഗതയില് 1500 ട്രക്കുകള്ക്കും സഞ്ചരിക്കാവുന്ന രീതിയിലാണ് രൂപകല്പ്പന ചെയ്തിരിക്കുന്നത്.
സെമി ട്രാന്സ്വേഴ്സ് വെന്റിലേഷന് സംവിധാനം, എസ്.സി.എ.ഡി.എ നിയന്ത്രിത അഗ്നിശമന സംവിധാനം, ഇലുമിനേഷന് ആന്ഡ് മോണിറ്ററിംഗ് സംവിധാനം തുടങ്ങിയ ഏറ്റവും നവീനമായ ഇലക്ട്രോമെക്കാനിക്കല് സംവിധാനം ഉപയോഗിച്ചാണ് തുരങ്ക നിര്മാണം നടത്തിയത്.
തുരങ്കത്തിനുള്ളില് തന്നെ ആവശ്യമായ സുരക്ഷാ സംവിധാനങ്ങളുണ്ട്. അവയില് പ്രധാനപ്പെട്ട ചിലത് ചുവടെ
1) ഇരു കവാടങ്ങളിലും സുരക്ഷാ പരിശോധന സംവിധാനങ്ങള്
2) അടിയന്തര ആവശ്യങ്ങള്ക്കായി ബന്ധപ്പെടുന്നതിന് എല്ലാ 150 മീറ്ററിലും ടെലിഫോണ് സംവിധാനം
3) എല്ലാ 60 മീറ്ററിലും ഫയര് ഹൈഡ്രന്റുകള് 
4) എല്ലാ 250 മീറ്ററിലും സിസിടിവി ക്യാമറകള് ഉള്പ്പെടെ ഓട്ടോ ഇന്സിഡന്റ് ഡിറ്റക്ഷന് സംവിധാനം
5) ഓരോ കിലോമീറ്ററിലും വായു ഗുണനിലവാര പരിശോധന
6) ഓരോ 25 മീറ്ററിലും ഇവാകുവേഷന് ലൈറ്റിംഗ്/എക്സിറ്റ് ചിഹ്നങ്ങള്
7) തുരങ്കത്തില് എല്ലായിടത്തും ബ്രോഡ്കാസ്റ്റിംഗ് സംവിധാനം
8) എല്ലാ 50 മീറ്ററിലും അഗ്നിബാധയേല്ക്കാത്ത ഡാമ്പറുകള്
9) എല്ലാ 60 മീറ്ററിലും ക്യാമറകള്
അടല് ബിഹാരി വാജ്പേയി പ്രധാനമന്ത്രിയായിരിക്കവേ, 2000 ജൂണ് മൂന്നിനാണ് ചരിത്രപരമായ റോഹ്താങ്ങ് പാസിന് താഴെ തന്ത്രപ്രധാനമായ തുരങ്കം നിര്മിക്കണമെന്ന തീരുമാനമെടുത്തത്. 2002 മെയ് 26ന് ദക്ഷിണ പോര്ട്ടലിലേക്കുള്ള അപ്രോച്ച് റോഡിന്റെ ശിലാസ്ഥാപനം നടത്തി.
ബോര്ഡര് റോഡ്സ് ഓര്ഗനൈസേഷന്  ഭൂമിശാസ്ത്രപരമായും പ്രകൃതിപരമായുമുള്ള പ്രതിസന്ധികളേയും കാലാവസ്ഥയേയുമടക്കം നേരിട്ടാണ് ഏറ്റവും കഠിനമായ 587 മീറ്റര് ദൈര്ഘ്യമുള്ള സെരി നലാബ് ഫോള്ട്ട് സോണ് അടക്കമുള്ള പ്രദേശങ്ങളില് നിര്മാണം പൂര്ത്തിയാക്കിയത്.
2019 ഡിസംബര് 24ന് പ്രധാനമന്ത്രി നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗമാണ് അന്തരിച്ച മുന് പ്രധാനമന്ത്രി അടല് ബിഹാരി വാജ്പേയി നല്കിയ സംഭാവനകള് പരിഗണച്ച് റോഹ്തങ്ങ് തുരങ്കത്തിന് അദ്ദേഹത്തിന്റെ പേര് നല്കാന് തീരുമാനിച്ചത്.
മണാലിയിലെ ദക്ഷിണ പോര്ട്ടലില് അടല് ടണല് ഉദ്ഘാടനത്തിന് ശേഷം ലഹൗള് സ്പിറ്റിയിലെ സിസുവിലും സോളാങ്ങ് താഴ്വരയിലും നടക്കുന്ന പൊതു പരിപാടികളില് പ്രധാനമന്ത്രി പങ്കെടുക്കും.
(
യുവജനകാര്യ, കായിക മന്ത്രാലയം
ഫിറ്റ് ഇന്ത്യ ഫ്രീഡം റൺ 2.0 എന്ന രാജ്യവ്യാപക പരിപാടിക്ക് കേന്ദ്ര യുവജനകാര്യ-കായിക മന്ത്രി ശ്രീ അനുരാഗ് സിംഗ് താക്കൂർ തുടക്കം കുറിച്ചു
(ന്യൂഡൽഹി , ആഗസ്റ്റ് 13,2021
ഇന്ത്യൻ സ്വാതന്ത്ര്യത്തിന്റെ 75 വർഷം ആഘോഷിക്കുന്നതിന്റെ ഭാഗമായി സംഘടിപ്പിച്ചിരിക്കുന്ന ആസാദി കാ അമൃത് മഹോത്സവത്തിന്റെ ഭാഗമായി ഫിറ്റ് ഇന്ത്യ ഫ്രീഡം റൺ 2.0 എന്ന രാജ്യവ്യാപക പരിപാടിക്ക് ആഗസ്റ്റ് 13 ന് കേന്ദ്ര യുവജനകാര്യ, കായിക മന്ത്രി ശ്രീ അനുരാഗ് സിംഗ് ഠാക്കൂറും സഹമന്ത്രി ശ്രീ നിസിത് പ്രമാണികും ചേർന്ന് തുടക്കം കുറിച്ചു
ഫ്രീഡം റൺ ഡൽഹിയിലെ മേജർ ധ്യാൻ ചന്ദ് നാഷണൽ സ്റ്റേഡിയത്തിൽ കേന്ദ്രമന്ത്രി ഫ്ലാഗ് ഓഫ് ചെയ്യുകയും റണ്ണിൽ പങ്കെടുക്കുകയും ചെയ്തു. പോർട്ട് ബ്ലെയറിലെ സെല്ലുലാർ ജയിൽ ഉൾപ്പെടെയുള്ള രാജ്യത്തെ മറ്റ് 75 സ്ഥലങ്ങളിലും പരിപാടി നടന്നു. ലാഹൗൾ സ്പിതിയിലെ കസ പോസ്റ്റ്, മുംബൈയിലെ ഗേറ്റ്വേ ഓഫ് ഇന്ത്യ, പഞ്ചാബിലെ അത്താരി ബോർഡർ എന്നിവിടങ്ങളിലും പരിപാടികൾ സംഘടിപ്പിച്ചു.
നവ ഇന്ത്യയെ ഫിറ്റ് ഇന്ത്യയാക്കി മാറ്റാനുള്ള ഫിറ്റ്നസ് പ്രതിജ്ഞയും ശ്രീ അനുരാഗ് സിംഗ് ഠാക്കൂർ ചൊല്ലിക്കൊടുത്തു.
സാംസ്കാരിക മന്ത്രാലയത്തിന്റെ ആഭിമുഖ്യത്തിൽ നമ്മുടെ സ്വാതന്ത്ര്യസമര സേനാനികളുടെ വീരഗാഥകൾ ആഘോഷിക്കുന്ന ഒരു മാർഷൽ നൃത്ത പരിപാടി അവതരിപ്പിക്കുകയും, തുടർന്ന് രാജ്യമെമ്പാടുമുള്ള സായുധ, അർദ്ധസൈനിക സേനാംഗങ്ങളുമായും നെഹ്റു യുവ കേന്ദ്ര  അംഗങ്ങളുമായും മന്ത്രിമാർ വിർച്വലായി ആശയവിനിമയം നടത്തുകയും ചെയ്തു. അസമിൽ നിന്ന് എസ്എസ്ബി ഉദ്യോഗസ്ഥരും
അത്താരി അതിർത്തിയിൽ നിന്ന് ബിഎസ്എഫ് ഉദ്യോഗസ്ഥരും അലഹബാദിലെ ആസാദ് പാർക്കിൽ നിന്ന് സിആർപിഎഫ് ഉദ്യോഗസ്ഥരും പരിപാടിയിൽ പങ്ക് ചേർന്നു.
രാജ്യത്തിന്റെ വിവിധ ഭാഗങ്ങളിൽ പങ്കെടുത്തവരുമായി സംവദിക്കവെ, എല്ലാ പൗരന്മാരും പ്രസ്ഥാനത്തിന്റെ ഭാഗമാകണമെന്ന് ശ്രീ അനുരാഗ്സിംഗ് ഠാക്കൂർ അഭ്യർത്ഥിച്ചു. ഉചിതമായ സ്ഥലവും സമയവും തിരഞ്ഞെടുത്ത് ഈ ചരിത്ര പ്രസ്ഥാനത്തിന്റെ ഭാഗമാകാനും അദ്ദേഹം ആഹ്വാനം ചെയ്തു.
ആഗസ്റ്റ് 15 ന് ആരംഭിക്കുന്ന ഫ്രീഡം റൺ 2021 ഒക്ടോബർ 2 വരെ നീണ്ടുനിൽക്കും. ഇത് രാജ്യത്തൊട്ടാകെയുള്ള 7.50 കോടിയിലധികം യുവാക്കളിലും പൗരന്മാരിലും എത്തുമെന്ന് പ്രതീക്ഷിക്കുന്നു.
ഫിറ്റ് ഇന്ത്യ ഫ്രീഡം റൺ 2.0 -പരിപാടിയിൽ പ്രതിജ്ഞ, ദേശീയഗാനം, ഫ്രീഡം റൺ, സാംസ്കാരിക പരിപാടികൾ എന്നിവയ്ക്കൊപ്പം, യുവാക്കളായ സന്നദ്ധ പ്രവത്തകർക്ക് പരിപാടിയിൽ പങ്കെടുക്കാനും അവരുടെ ഗ്രാമങ്ങളിൽ സമാനമായ സ്വാതന്ത്ര്യദിന പരിപാടികൾ സംഘടിപ്പിക്കാൻ വേണ്ട അവബോധം സൃഷ്ടിക്കാനും ലക്ഷ്യമിടുന്നു. ജനങ്ങൾക്ക് ഫിറ്റ് ഇന്ത്യ പോർട്ടലായ https://fitindia.gov.in ൽ രജിസ്റ്റർ ചെയ്ത് ഫ്രീഡം റൺ പരിപാടികൾ അപ്ലോഡ് ചെയ്യാനും #Run4India, #AzadikaAmritMahotsav എന്ന ഹാഷ് ടാഗിൽ സാമൂഹ്യമാധ്യമങ്ങളിലൂടെ പ്രചരിപ്പിക്കാനും കഴിയും.
പ്രമുഖ വ്യക്തികൾ, ജനപ്രതിനിധികൾ, പിആർഐ ലീഡേഴ്സ് , സാമൂഹ്യ പ്രവർത്തകർ, കായിക താരങ്ങൾ, മാധ്യമ പ്രവർത്തകർ, ഡോക്ടർമാർ, കർഷകർ, കരസേന ഉദ്യോഗസ്ഥർ തുടങ്ങിയവർ വിവിധ പരിപാടികളിൽ പങ്കെടുക്കണമെന്നും പ്രോത്സാഹിപ്പിക്കണമെന്നും പ്രചോദിപ്പിക്കണമെന്നും നിർദ്ദേശമുണ്ട്. കോവിഡ് -19 പ്രോട്ടോക്കോൾ പാലിച്ച് വിർച്വലായും അല്ലാതെയും രാജ്യത്തുടനീളം പരിപാടികൾ സംഘടിപ്പിക്കും.
IE/SKY
ആരോഗ്യ, കുടുംബക്ഷേമ മന്ത്രാലയം
കേന്ദ്ര മന്ത്രാലങ്ങളുടെ കീഴിലുള്ള ആശുപത്രികളിലെ കിടക്കകൾ കോവിഡ് രോഗികൾക്കായി മാറ്റിവയ്ക്കാൻ ആരോഗ്യ മന്ത്രാലയത്തിന്റെ നിർദേശം ;
ഇവ സംബന്ധിച്ച വിശദാംശങ്ങൾ പൊതുജനങ്ങളെ അറിയിക്കണം
കേന്ദ്ര മന്ത്രാലങ്ങളുടെയും കേന്ദ്ര പൊതുമേഖലാ സ്ഥാപനങ്ങളുടെയും കീഴിൽ സംസ്ഥാനങ്ങളിലും കേന്ദ്ര ഭരണ പ്രദേശങ്ങളിലുമുള്ള ആശുപത്രികളിലെ കിടക്കകൾ കോവിഡ് രോഗികൾക്കായി മാറ്റിവയ്ക്കാൻ കേന്ദ്ര ആരോഗ്യ മന്ത്രാലയം നിർദേശം നൽകി.
തങ്ങളുടെ നിയന്ത്രണത്തിലുള്ള ആശുപത്രികൾക്കോ പൊതുമേഖലാ സ്ഥാപനങ്ങൾക്കോ കോവിഡ് ചികിത്സയ്ക്കായി ആശുപത്രികളിൽ പ്രത്യേക വാർഡുകളോ പ്രത്യേക ബ്ലോക്കുകളോ സ്ഥാപിക്കാൻ കേന്ദ്ര ആരോഗ്യ മന്ത്രാലയം എല്ലാ കേന്ദ്ര മന്ത്രാലയങ്ങൾക്കും നിർദ്ദേശം നൽകിയിട്ടുണ്ട്. സ്ഥിരീകരിച്ച കോവിഡ് കേസുകൾക്ക് പ്രത്യേക പരിചരണം ഉൾപ്പെടെയുള്ള ചികിത്സാ സേവനങ്ങൾ നൽകുന്നതിന് ഈ ആശുപത്രികൾ / ബ്ലോക്കുകൾക്ക് പ്രത്യേക എൻട്രി, എക്സിറ്റ് പോയിൻറുകൾ ഉണ്ടായിരിക്കണം. കൂടാതെ, സമർപ്പിത ആരോഗ്യ പ്രവർത്തകർക്കൊപ്പം ഓക്സിജൻ പിന്തുണയുള്ള കിടക്കകൾ, ഐസിയു കിടക്കകൾ, വെന്റിലേറ്ററുകൾ, പ്രത്യേക ക്രിട്ടിക്കൽ കെയർ യൂണിറ്റുകൾ, ലബോറട്ടറി സേവനങ്ങൾ, ഇമേജിംഗ് സേവനങ്ങൾ, അടുക്കള, അലക്ക് മുതലായ എല്ലാ പിന്തുണയും അനുബന്ധ സേവനങ്ങളും നൽകുന്നതിന് ഈ സമർപ്പിത ആശുപത്രി വാർഡുകളോ ബ്ലോക്കുകളോ സജ്ജീകരിച്ചിരിക്കണം.
കേന്ദ്ര മന്ത്രാലയങ്ങൾക്കയച്ച കത്തിൽ, രാജ്യത്തെ അത്തരം എല്ലാ കേന്ദ്ര മന്ത്രാലയങ്ങളും / വകുപ്പുകളും കഴിഞ്ഞ വർഷത്തേതിന് സമാനമായ പിന്തുണ നടപടികൾ കൈക്കൊള്ളണമെന്ന് കേന്ദ്ര ആരോഗ്യ സെക്രട്ടറി നിർദേശിച്ചു.
ഈ ആശുപത്രി വാർഡുകളിലും ബ്ലോക്കുകളിലും പൊതുജനങ്ങൾക്ക് ആവശ്യമായ ചികിത്സ ലഭിക്കുന്നതിന്, അത്തരം സമർപ്പിത ആശുപത്രി വാർഡുകളുടെ / ബ്ലോക്കുകളുടെ വിശദാംശങ്ങൾ പൊതുജനങ്ങൾക്ക് ലഭ്യമാക്കണമെന്നും നിർദ്ദേശം നൽകിയിട്ടുണ്ട്. ആവശ്യമായ ഏകോപനത്തിന് അതത് സ്ഥലങ്ങളിൽ നോഡൽ ഓഫീസറന്മാരെ ചുമതല പ്പെടുത്താനും നിർദേശിച്ചിട്ടുണ്ട്.
രാജ്യരക്ഷാ മന്ത്രാലയം
പ്രതിരോധ മന്ത്രി ശ്രീ രാജ്നാഥ് സിങ്ങ് റിപബ്ലിക് ഓഫ് കൊറിയയുടെ പ്രതിരോധ മന്ത്രിയുമായി ടെലിഫോണ് സംഭാഷണം നടത്തി
പ്രതിരോധ മന്ത്രി ശ്രീ രാജ്നാഥ് സിങ്ങ് ഇന്ന് റിപബ്ലിക് ഓഫ് കൊറിയയുടെ പ്രതിരോധ മന്ത്രി ശ്രീ ജിയോങ് കിയോങ്-ഡൂയുമായി ടെലിഫോണ് സംഭാഷണം നടത്തി.
കോവിഡ്-19 മഹാമാരിയുമായി ബന്ധപ്പെട്ട പ്രശ്നങ്ങളെ കുറിച്ച് ഇരു പ്രതിരോധ മന്ത്രിമാരും ചര്ച്ച നടത്തി. കോവിഡിനെതിരെയുള്ള രാജ്യാന്തര പരിശ്രമങ്ങളില് ഇന്ത്യയുടെ സംഭാവനകളെ കുറിച്ച് ശ്രീ രാജ് നാഥ് സിങ്ങ്, ശ്രീ ജിയോങ് കിയോങ്-ഡൂയെ അറിയിച്ചു. മഹാമാരിക്കെതിരെയുള്ള ആഗോള പോരാട്ടത്തില് പരസ്പരം സഹകരിക്കാവുന്ന മേഖലകളെ കുറിച്ചും ഇരുവരും ചര്ച്ച ചെയ്തു.
ടെലിഫോണ് സംഭാഷണത്തിനിടെ, ഇരു രാജ്യങ്ങള്ക്കും ഇടയിലുള്ള വിവിധ ഉഭയകക്ഷി പ്രതിരോധ സഹകരണ സംരംഭങ്ങള് മന്ത്രിമാര് അവലോകനം ചെയ്തു. സായുധ സേനകള് തമ്മിലുള്ള പ്രതിരോധ സഹകരണം വര്ദ്ധിപ്പിക്കാനുള്ള പ്രതിജ്ഞാബദ്ധതയും ഇരുവരും പ്രകടിപ്പിച്ചു.
(
യുവജനകാര്യ, കായിക മന്ത്രാലയം
ദേശീയ കായികദിനമായ നാളെ 25ലധികം നഗരങ്ങളിൽ പ്രധാനമന്ത്രി മോദിയുടെ ‘മീറ്റ് ദി ചാമ്പ്യൻ’ പരിപാടി സംഘടിപ്പിക്കും
രാജ്യത്തെ എല്ലാ കേന്ദ്രങ്ങളിലും കായികമേഖലയുമായി ബന്ധപ്പെട്ട പ്രവർത്തനങ്ങളോടെ ദേശീയ കായികദിനം സായ് ആഘോഷിക്കും
ഓഗസ്റ്റ് 29നു ദേശീയ കായികദിനത്തോടനുബന്ധിച്ചു കേന്ദ്ര യുവജനകാര്യ കായിക മന്ത്രാലയം  രാജ്യത്തെ 26 വിദ്യാലയങ്ങളിൽ ‘മീറ്റ് ദി ചാമ്പ്യൻ’ പരിപാടി സംഘടിപ്പിക്കും.
കോമൺവെൽത്ത് ഗെയിംസിലും ലോക ചാമ്പ്യൻഷിപ്പിലും സ്വർണമെഡൽ നേടിയ നിഖാത് സരീൻ, പാരാലിമ്പിക്സ്-കോമൺവെൽത്ത് ഗെയിംസ് മെഡൽ ജേതാവ് ഭാവിന പട്ടേൽ, ടോക്കിയോ ഒളിമ്പിക്സിലും കോമൺവെൽത്ത് ഗെയിംസിലും മെഡൽ നേടിയ മൻപ്രീത് സിങ് എന്നിവരുൾപ്പെടെയുള്ള പ്രമുഖ കായികതാരങ്ങൾ പരിപാടിയുടെ ഭാഗമാകും.
മെഡൽ ജേതാക്കൾ വിദ്യാലയങ്ങൾ സന്ദർശിക്കുന്ന സവിശേഷ പരിപാടിയാണ് ‘മീറ്റ് ദ ചാമ്പ്യൻ’. കഴിഞ്ഞ വർഷം ഡിസംബറിൽ ഒളിമ്പിക് സ്വർണമെഡൽ ജേതാവ് നീരജ് ചോപ്രയാണു പരിപാടിക്കു തുടക്കം കുറിച്ചത്. കഴിഞ്ഞ കുറച്ചു മാസങ്ങളായി രാജ്യത്തിന്റെ വിവിധ ഭാഗങ്ങളിലെ സ്കൂളുകളിൽ പരിപാടി സംഘടിപ്പിച്ചു. സ്കൂൾസന്ദർശനവേളയിൽ, കായികതാരങ്ങൾ അവരുടെ അനുഭവങ്ങൾക്കും ജീവിതപാഠങ്ങൾക്കും പുറമെ ശരിയായ ഭക്ഷണക്രമത്തെക്കുറിച്ചും വിവരിക്കും. കൂടാതെ വിദ്യാർഥികൾക്കു പ്രചോദനമേകുകയും ചെയ്യും.
ദേശീയ കായികദിനത്തോടനുബന്ധിച്ചും ഹോക്കി ഇതിഹാസം മേജർ ധ്യാൻ ചന്ദിനോടുള്ള ആദരസൂചകമായും, അടുത്തിടെ സമാപിച്ച കോമൺവെൽത്ത് ഗെയിംസിലും ലോക ചാമ്പ്യൻഷിപ്പിലും പങ്കെടുത്ത കായികതാരങ്ങളെയും ഉൾപ്പെടുത്തി സ്പോർട്സ് അതോറിറ്റി ഓഫ് ഇന്ത്യ  ഈ സംരംഭം വിപുലീകരിച്ചു.
കായികമേഖല എല്ലാവരെയും ഉൾക്കൊള്ളുന്നതും അനുയോജ്യവുമായ സമൂഹത്തെ പ്രാപ്തമാക്കും എന്ന വിഷയത്തെ അധികരിച്ച് അഖിലേന്ത്യാതലത്തിൽ സംഘടിപ്പിക്കുന്ന പരിപാടികളിലൂടെ, ഫിറ്റ് ഇന്ത്യ ക്യാമ്പയിനിന്റെ ഭാഗമായി, സ്പോർട്സ് അതോറിറ്റി ഓഫ് ഇന്ത്യ ഈ വർഷത്തെ ദേശീയ കായിക ദിനം ആഘോഷിക്കും. വിവിധ പ്രായപരിധിയിലുള്ളവർക്കും ജീവിതത്തിന്റെ നാനാതുറകളിലുമുള്ളവർക്കുമായി പ്രൊഫഷണൽ, വിനോദ പരിപാടികൾ ഉൾപ്പെടെ വിവിധ കായികപരിപാടികൾ സായ് സംഘടിപ്പിക്കും.
വൈകുന്നേരം കേന്ദ്ര യുവജനകാര്യ-കായിക മന്ത്രി അനുരാഗ് സിങ് താക്കൂർ, കേന്ദ്ര വിദ്യാഭ്യാസമന്ത്രി ധർമേന്ദ്ര പ്രധാൻ, യുവജനകാര്യ-കായിക സഹമന്ത്രി നിസിത് പ്രമാണിക് എന്നിവർ കായികതാരങ്ങളുമായും ഫിറ്റ് ഇന്ത്യ ഫിറ്റ്നസ് പ്രതിനിധികളുമായും, ഇന്ത്യയിൽ കായികക്ഷമതയ്ക്കും കായികമേഖലയ്ക്കുമുള്ള പ്രാധാന്യത്തെ ക്കുറിച്ചു വെർച്വൽ ആശയവിനിമയം നടത്തും.
--ND--
(Visitor Counter : 133
പ്രധാനമന്ത്രിയുടെ ഓഫീസ്
തെലുങ്കു ഭാഷാ ദിനത്തില് പ്രധാനമന്ത്രി ജനങ്ങള്ക്ക് ആശംസ നേര്ന്നു
തെലുങ്കു ഭാഷാ ദിനത്തില് പ്രധാനമന്ത്രി ശ്രീ. നരേന്ദ്ര മോദി ജനങ്ങള്ക്ക് ആശംസ നേര്ന്നു.
'തെലുങ്കു ഭാഷാ ദിനത്തില് ആശംസകള്. തെലുങ്ക് പ്രചരിപ്പിക്കുന്നവരെ, വിശേഷിച്ച് യുവാക്കളില് പ്രചരിപ്പിക്കുന്നവരെ, നാം അഭിനന്ദിക്കുന്നു. ചിന്തകളാലും രചനകളാലും സാമൂഹിക പരിഷ്കരണത്താലും തലമുറകളെ സ്വാധീനിച്ച ഗിഡുഗു വെങ്കട രാമമൂര്ത്തിക്ക് ആദരാഞ്ജലി അര്പ്പിക്കുകയും ചെയ്യുന്നു', പ്രധാനമന്ത്രി ട്വിറ്ററില് കുറിച്ചു.
(
വാര്ത്താവിതരണ പ്രക്ഷേപണ മന്ത്രാലയം
മാധ്യമ സ്വാതന്ത്ര്യത്തിന് ഗവണ്മെന്റ് പ്രതിജ്ഞാബദ്ധം: കേന്ദ്രമന്ത്രി ശ്രീ പ്രകാശ് ജാവദേക്കര്
പ്രകടനം, പരിഷ്ക്കരണം, പരിവര്ത്തനം എന്നീ മൂന്ന് സ്തംഭങ്ങളിലാണ് നവ ഇന്ത്യ എന്ന ദര്ശനം പടുത്തുയര്ത്തിയിരിക്കുന്നതെന്ന് കേന്ദ്ര വാര്ത്താവിതരണ, പ്രക്ഷേപണ, പരിസ്ഥിതി, വനം, കാലാവസ്ഥാ വ്യതിയാന മന്ത്രി ശ്രീ പ്രകാശ് ജാവദേക്കര് പറഞ്ഞു. കൊച്ചിയില് മലയാള മനോരമ സംഘടിപ്പിച്ച ന്യൂസ് കോണ്ക്ലേവില് 'നവ ഇന്ത്യ: ഗവണ്മെന്റും മാധ്യമങ്ങളും' എന്ന വിഷയത്തില് മുഖ്യപ്രഭാഷണം നടത്തുകയായിരുന്നു അദ്ദേഹം.
ഗവണ്മെന്റ് വിഭാവനം ചെയ്യുന്ന നവ ഇന്ത്യ അഴിമതി, തീവ്രവാദം, ജാതി, വര്ഗ്ഗീയത, ദാരിദ്ര്യം തുടങ്ങിയവയില് നിന്ന് മുക്തമായിരിക്കുമെന്നും മന്ത്രി പറഞ്ഞു. 'നമ്മുടേത് ഒരു വൈവിധ്യപൂര്ണ്ണമായ രാജ്യമാണ്. വൈവിധ്യം ഇന്ത്യയുടെ സത്തയാണ്. ജീവിക്കുക, ജീവിക്കാന് അനുവദിക്കുക എന്നതാണ് ഇന്ത്യന് തത്വചിന്ത', അദ്ദേഹം പറഞ്ഞു.
മാധ്യമ സ്വാതന്ത്ര്യം സംരക്ഷിക്കുന്നതില് ഗവണ്മെന്റ് എന്നും പ്രതിജ്ഞാബദ്ധരായിരിക്കുമെന്നും കേന്ദ്ര മന്ത്രി പറഞ്ഞു. എന്നാല് ഒരു ജനാധിപത്യ, സിവില് സമൂഹത്തില് സ്വാതന്ത്ര്യം എന്നത് ഉത്തരവാദിത്തമുള്ള സ്വാതന്ത്ര്യമായിരിക്കണമെന്നും അദ്ദേഹം ഓര്മ്മിപ്പിച്ചു. ഉത്തരവാദിത്ത സ്വാതന്ത്ര്യം നിയന്ത്രിത സ്വാതന്ത്ര്യമല്ലെന്നും മന്ത്രി കൂട്ടിച്ചേര്ത്തു.
സാമൂഹിക മാധ്യമങ്ങളിലൂടെ പടരുന്ന അഭ്യൂഹങ്ങള് വഴി രാജ്യത്ത് ആള്ക്കൂട്ട കൊലപാതകം പോലുള്ള സംഭവങ്ങള് ഉണ്ടാകാറുണ്ട്. സാമൂഹിക മാധ്യമത്തില് ഒരു സ്വയം നിയന്ത്രണ സംവിധാനമില്ലാത്തതാണ് ഇതിന് കാരണമാകുന്നതെന്നും ശ്രീ ജാവദേക്കര് ചൂണ്ടിക്കാട്ടി.
എല്ലാത്തരം വിമര്ശനങ്ങളെയും ഗവണ്മെന്റ് സ്വാഗതം ചെയ്യുന്നതായും അവ ഭരണത്തെ സംബന്ധിച്ച കാഴ്ചപ്പാടുകള് നല്കുന്നുണ്ടെന്നും ചോദ്യങ്ങളോട് പ്രതികരിക്കവേ അദ്ദേഹം പറഞ്ഞു. 'സ്വതന്ത്ര സ്ഥാപനങ്ങളില് ഞങ്ങള് വിശ്വസിക്കുന്നു, കാരണം അവ ജനാധിപത്യത്തെ ശക്തിപ്പെടുത്തുന്നു'. കശ്മീരില് ഉചിതമായ നിയന്ത്രണങ്ങള് ഉണ്ടായിരുന്ന ഘട്ടമുണ്ടായിരുന്നെന്നും എന്നാല് അവ ഓരോ ദിവസവും ഒന്നൊന്നായി മാറ്റിക്കൊണ്ടിരിക്കുകയാണെന്നും അദ്ദേഹം കൂട്ടിച്ചേര്ത്തു. പ്രധാനമന്ത്രി ശ്രീ നരേന്ദ്ര മോദി ഡല്ഹിയില് നിന്ന് വീഡിയോ കോണ്ഫറന്സിങ്ങ് വഴി ന്യൂസ് കോണ്ക്ലേവ് ഉദ്ഘാടനം ചെയ്തു.
(IE/BSN
പ്രധാനമന്ത്രിയുടെ ഓഫീസ്
ജൽ ജീവൻ മിഷനെ ശക്തിപ്പെടുത്താനുള്ള പ്രതിബദ്ധത പ്രധാനമന്ത്രി ആവർത്തിച്ചു
പ്രധാനമന്ത്രി ശ്രീ നരേന്ദ്ര മോദി ജൽ ജീവൻ മിഷനെ ശക്തിപ്പെടുത്തുന്നതിനുള്ള പ്രതിബദ്ധത ആവർത്തിക്കുകയും പൊതുജനാരോഗ്യത്തിൽ ശുദ്ധജല ലഭ്യതയുടെ പങ്ക് അടിവരയിടുകയും ചെയ്തു.
ലോകാരോഗ്യ സംഘടനയുടെ റിപ്പോർട്ട് പ്രകാരം സാർവ്വദേശീയ ടാപ്പ് വാട്ടർ കവറേജിലൂടെ വയറിളക്ക രോഗ മരണങ്ങളിൽ നിന്ന് 4 ലക്ഷം ജീവൻ രക്ഷിക്കാനാകുമെന്ന് കേന്ദ്ര ജലശക്തി മന്ത്രി ഗജേന്ദ്ര സിംഗ് ഷെഖാവത്ത് ട്വീറ്റ് ചെയ്തു.
കേന്ദ്രമന്ത്രിയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു :
"ജൽ ജീവൻ മിഷൻ വിഭാവനം ചെയ്തിരിക്കുന്നത് ഓരോ ഇന്ത്യക്കാരനും ശുദ്ധവും സുരക്ഷിതവുമായ ജലം ലഭ്യമാണെന്ന് ഉറപ്പുവരുത്തുന്നതിനാണ്, ഇത് പൊതുജനാരോഗ്യത്തിന്റെ നിർണായക അടിത്തറയാണ്. ഈ ദൗത്യത്തെ ശക്തിപ്പെടുത്തുന്നതും ഞങ്ങളുടെ ആരോഗ്യസംരക്ഷണ സംവിധാനം വർദ്ധിപ്പിക്കുന്നതും ഞങ്ങൾ തുടരും."
രാജ്യരക്ഷാ മന്ത്രാലയം
എട്ടാമത് ഇന്ഡോ-മ്യാന്മാര് സംയുക്തനാവികപട്രോളിംഗ്
ആന്ഡമാന് നിക്കോബാര്കമാന്ഡില് നടക്കുന്ന എട്ടാമത് ഇന്ഡോ-മ്യാന്മാര് സംയുക്ത പട്രോളിംഗിന്റെഉദ്ഘാടന ചടങ്ങുകളുടെ ഭാഗമായി മ്യാന്മര് നാവികകപ്പലുകളായയുഎംഎസ്കിങ് തബിന്ഷ്വറ്റി യുംയുഎംഎസ് ഇന്ലേയും പോര്ട്ട്ബ്ലെയറിലെത്തി.
ഇരുരാഷ്ട്രങ്ങളുടെയുംതാല്പര്യങ്ങള്ക്ക് വിരുദ്ധമായഭീകരവാദം, അനധികൃതമത്സ്യബന്ധനം, മയക്കുമരുന്ന്കടത്ത്, മനുഷ്യക്കടത്ത്, നായാട്ട്, മറ്റ് അനധികൃത പ്രവര്ത്തനങ്ങള് തുടങ്ങിയവിഷയങ്ങള്കൈകാര്യംചെയ്യുന്നതിനാണ്രണ്ട് നാവികസേനകളുടെയുംസംയുക്ത പട്രോളിംഗ് മുന്കൈയ്യെടുക്കുന്നത്.
ഈ മാസം 20 മുതല് 28 വരെ ഇന്ത്യന് നാവികസേനയുടെകപ്പലായസരയുവുമായി മ്യാന്മറിന്റെ ഇരു നാവികകപ്പലുകളുംസംയുക്ത പട്രോളിംഗ് നടത്തും. ഈ കപ്പലുകള്രണ്ട് രാജ്യങ്ങള്ക്കുമിടയിലുള്ളഅന്താരാഷ്ട്ര സമുദ്രാതിര്ത്തിയിലൂടെ നാല്ദിവസംകൊണ്ട്ഏകദേശം 725 കിലോമീറ്റര്ദൂരംപട്രോളിംഗ് നടത്തും.
UM/ND MRD- 292
പ്രധാനമന്ത്രിയുടെ ഓഫീസ്
‘പ്രബുദ്ധ ഭാരത’ത്തിന്റെ 125-ാം വാർഷികാഘോഷങ്ങളെ പ്രധാനമന്ത്രി ഞായറാഴ്ച അഭിസംബോധന ചെയ്യും
1896- ൽ സ്വാമി വിവേകാനന്ദൻ ആരംഭിച്ച രാമകൃഷ്ണ പ്രസ്ഥാനത്തിന്റെ പ്രതിമാസ ആനുകാലിക പ്രസിദ്ധീകരണമായ 'പ്രബുദ്ധ ഭാരത'ത്തിന്റെ 125-ാം വാർഷികാഘോഷങ്ങളെ പ്രധാനമന്ത്രി ശ്രീ നരേന്ദ്ര മോദി ഞായറാഴ്ച  ഉച്ചതിരിഞ്ഞ് 3: 15 ന് അഭിസംബോധന ചെയ്യും.
'പ്രബുദ്ധ ഭാരത'ത്തെക്കുറിച്ച് ഇന്ത്യയുടെ പുരാതന ആത്മീയ ജ്ഞാനത്തിന്റെ സന്ദേശം പ്രചരിപ്പിക്കുന്നതിനുള്ള ഒരു പ്രധാന മാധ്യമമാണ് ‘പ്രബുദ്ധ ഭാരതമെന്ന പ്രതിമാസ ആനുകാലിക പ്രസിദ്ധീകരണം. ഇതിന്റെ പ്രസിദ്ധീകരണം ചെന്നൈ  യിൽ നിന്ന് ആരംഭിച്ച ഈ പ്രസിദ്ധീകരണം രണ്ടുവർഷത്തോളം തുടർന്ന ശേഷം അൽമോറയിൽ നിന്ന് പ്രസിദ്ധീകരിച്ചു. പിന്നീട്, 1899 ഏപ്രിലിൽ, പ്രസിദ്ധീകരിക്കുന്ന സ്ഥലം അദ്വൈത ആശ്രമത്തിലേക്ക് മാറ്റി, അതിനുശേഷം അവിടെ നിന്ന് തുടർച്ചയായി പ്രസിദ്ധീകരിച്ച് വരുന്നു.
ഇന്ത്യൻ സംസ്കാരം, ആത്മീയത, തത്വചിന്ത, ചരിത്രം, മനഃശാസ്ത്രം, കല, മറ്റ് സാമൂഹിക പ്രശ്നങ്ങൾ എന്നിവയെക്കുറിച്ചുള്ള രചനകളിലൂടെ ചില മഹദ് വ്യക്തികൾ ‘പ്രബുദ്ധ ഭാരത’ത്തിന്റെ പേജുകളിൽ അവരുടെ മുദ്ര പതിപ്പിച്ചു. നേതാജി സുഭാഷ് ചന്ദ്രബോസ്, ബാല ഗംഗാധര തിലകൻ, സിസ്റ്റർ നിവേദിത, ശ്രീ അരബിന്ദോ, മുൻ രാഷ്ട്രപതി, സർവ്വേപള്ളി രാധാകൃഷ്ണൻ തുടങ്ങിയവർ വർഷങ്ങളായി പ്രസിദ്ധീകരണത്തിന് സംഭാവനനൽകിയിട്ടുണ്ട്.
‘പ്രബുദ്ധ ഭാരത’ത്തിന്റെ പഴയ ലക്കങ്ങൾ മുഴുവൻ തങ്ങളുടെ വെബ്സൈറ്റിലാക്കാൻ അദ്വൈത ആശ്രമം ശ്രമം നടത്തിവരികയാണ്.
(
രാസവസ്തു, രാസവളം മന്ത്രാലയം
അവശ്യമരുന്ന് സംയുക്തങ്ങൾ, വൈദ്യ ഉപകരണങ്ങൾ എന്നിവയ്ക്ക് മേൽ PLI പദ്ധതി നടപ്പാക്കാനുള്ള തീരുമാനത്തിന് വൈദ്യ-മരുന്ന് ഉപകരണ നിർമ്മാണ മേഖലയിൽ നിന്നും അനുകൂല പ്രതികരണം
അവശ്യമരുന്ന് സംയുക്തങ്ങൾ, വൈദ്യ ഉപകരണങ്ങൾ എന്നിവയ്ക്ക് മേൽ ഉൽപ്പാദക ബന്ധിത ആനുകൂല്യ പദ്ധതി നടപ്പാക്കാനുള്ള തീരുമാനത്തിന് വൈദ്യ-മരുന്ന് ഉപകരണ നിർമ്മാണ മേഖലയിൽ നിന്നും അനുകൂല പ്രതികരണം. മരുന്ന് സംയുക്ത വിഭാഗത്തിന് കീഴിൽ 83 മരുന്ന് നിർമാതാക്കളിൽ നിന്നായി 215 അപേക്ഷകളാണ് ലഭിച്ചത്. വൈദ്യ ഉപകരണ വിഭാഗത്തിൽ 23 വൈദ്യ ഉപകരണ നിർമ്മാതാക്കളിൽ നിന്നായി 28 അപേക്ഷകളും ലഭിച്ചു. 2020 നവംബർ 30 ആയിരുന്നു അപേക്ഷ സമർപ്പിക്കാനുള്ള അവസാന തീയതി. രണ്ട് പദ്ധതികളും രാജ്യത്ത് നടപ്പാക്കുന്നത് IFCI ലിമിറ്റഡാണ്.
അപേക്ഷകളുടെ സൂക്ഷ്മപരിശോധനയ്ക്ക് ഇന്ന് തുടക്കമാകും. ഉല്പാദക ബന്ധിത ആനുകൂല്യ പദ്ധതിക്കായി അവശ്യമരുന്ന് സംയുക്ത വിഭാഗത്തിൽ നിന്നായി 136ഉം, വൈദ്യ ഉപകരണ വിഭാഗത്തിൽ നിന്നായി 28ഉം അപേക്ഷകൾക്കാണ് അനുമതി നൽകുക. അപേക്ഷകൾക്ക് അനുമതി നൽകാനുള്ള സമയപരിധിയിലും വ്യത്യാസമുണ്ട്.
അവശ്യമരുന്ന് സംയുക്ത വിഭാഗത്തിന് 90 ദിവസവും വൈദ്യ ഉപകരണ വിഭാഗത്തിന് 60 ദിവസവുമാണ് അനുവദിച്ചിരിക്കുന്നത്.
രാജ്യത്ത് ചിലവ് കുറഞ്ഞ ആരോഗ്യ പാലന മേഖലാ യാഥാർഥ്യമാക്കുന്നതിൽ ഇത്തരം മുന്നേറ്റങ്ങൾക്ക് വലിയ പങ്കു വഹിക്കാനാകും.
വിദ്യാഭ്യാസ മന്ത്രാലയം
കേന്ദ്ര വിദ്യാഭ്യാസമന്ത്രി പുതിയ വിദ്യാഭ്യാസനയം 2020 ന്റെ നടപ്പാക്കൽ അവലോകനം ചെയ്തു
കേന്ദ്ര വിദ്യാഭ്യാസമന്ത്രി ശ്രീ രമേഷ് പൊഖ്രിയാൽ നിഷാങ്ക് പുതിയ വിദ്യാഭ്യാസനയം 2020 ന്റെ നടപ്പാക്കൽ സംബന്ധിച്ച് മന്ത്രാലയത്തിലെ മുതിർന്ന ഉദ്യോഗസ്ഥരുമായി അവലോകനം നടത്തി.
(സ്കൂൾ തലത്തിൽ നിന്ന് ഉന്നത വിദ്യാഭ്യാസത്തിലേക്ക് വിദ്യാർത്ഥികളെ ബുദ്ധിമുട്ടില്ലാതെ പരിവർത്തനം ചെയ്യുന്നതിനായി ഉന്നതവിദ്യാഭ്യാസ‐ സ്കൂൾ വിദ്യാഭ്യാസ വകുപ്പുകൾക്കുമിടയിൽ പുതിയ വിദ്യാഭ്യാസ നയത്തിന്റെ നടപ്പാക്കൽ ഏകോപിപ്പിക്കുന്നതിന് ഒരു ദൗത്യ സംഘം രൂപീകരിക്കണമെന്ന് യോഗത്തിൽ മന്ത്രി നിർദ്ദേശിച്ചു. പുതിയ വിദ്യാഭ്യാസനയത്തിന്റെ വേഗത്തിലുള്ള നടപ്പിലാക്കൽ ഉറപ്പിക്കാനായി ഉന്നത വിദ്യാഭ്യാസ സെക്രട്ടറി തലവനായി അവലോകന സമിതിയും, നടപ്പാക്കൽ സമിതിയും രൂപീകരിക്കണമെന്നും മന്ത്രി നിർദേശിച്ചു.
പുതിയ നയത്തിന്റെ വിജയത്തിന് നാഷണൽ എഡ്യുക്കേഷൻ ടെക്നോളജി ഫോറവും നാഷണൽ റിസർച്ച് ഫൗണ്ടേഷനും വളരെ നിർണായകമായതിനാൽ 2021‐22 വർഷത്തിൽത്തന്നെ അവ രൂപീകരിക്കണമെന്നും ശ്രീ പൊഖ്രിയാൽ പറഞ്ഞു. ഉന്നതവിദ്യാഭ്യാസ മേഖലയിൽ നടപ്പാക്കുന്നതിനായി ആകെ 181 ദൗത്യമേഖലകൾ കണ്ടെത്തിയിട്ടുണ്ട്. അതിന്റെ പുരോഗതി നിരീക്ഷിക്കുന്നതിനായി ഡാഷ്ബോർഡ് സജ്ജീകരിക്കണം. കർത്തവ്യ നിർവ്വഹണത്തിനായി പ്രതിമാസ‐പ്രതിവാര കലണ്ടറും തയ്യാറാക്കണമെന്ന് യോഗത്തിൽ ധാരണയായി.